Ernst Wilhelm Floessel

Ernst Wilhelm Floessel (30. kesäkuuta 1819 Streidelsdorf (nyk. Studzieniec), lähellä Freystadtia (nyk. Kożuchów), Sleesia – 27. heinäkuuta 1874 Deuben, lähellä Dresdeniä, Saksan keisarikunta) oli Suomessa vaikuttanut saksalaissyntyinen muusikko ja sotilaskapellimestari, joka toimi Kaartin soittokunnan kapellimestarina vuosina 1853–1874.Åke Backström: Civilmilitärer vid Finlands armé 1871-1906   Genos 66 (1995). Viitattu 7.4.2019.

Floessel on saattanut olla jo Saksassa sotilasmuusikko, mutta tätä ei tiedetä varmasti.Unohdettu suomalainen 1800-luvun vaskimusiikki (konsertin käsiohjelma) Helsingin Musiikkitalo 2017. Viitattu 7.4.2019. Hän oli huilisti, joka tuli 1840-luvun lopulla Suomeen saksalaisten kylpylämuusikoiden mukana ja jäi pysyvästi maahan. Hän työskenteli esiintyvänä muusikkona ravintoloissa ja piti Helsingissä yksityistä musiikkiopistoa sekä musiikkikauppaa. Vuonna 1853 hänet palkattiin Josef Tvarjanskyn seuraajana Kaartin soittokunnan johtoon, virallisesti musiikin opettajan nimikkeellä.Soi raikuen Torvet ja rummut: Suomen sotilasmusiikin perinteitä sanoin, kuvin ja sävelin, s. 44. Kaartin Jääkärirykmentin kilta ry, Helsinki 2006. Floessel johti soittokuntaa sen ensimmäisessä julkisessa konsertissa Helsingin teatteritalossa samana vuonna.Seitsikkohistoria lyhyesti  Hermanni Seitsikko. Viitattu 7.4.2019. Hän jatkoi tehtävässä vuoteen 1874, jolloin palasi Saksaan.

Floessel oli ahkera säveltäjä ja sovittaja. Hän aloitti suomalaisen torvisoittokuntamusiikin kehittämisen, jota hänen seuraajansa Adolf Leander myöhemmin jatkoi. Floesselin mielestä kaikkien orkesterille tai pianolle sävellettyjen musiikillisten standardien piti olla sovitettavissa myös vaskipuhaltimille. Hän sovitti torvisoittokunnalle vaikeitakin teoksia, kuten Beethovenin 5. sinfonian. Floesselia on arveltu kiivasluonteiseksi, sillä hänellä oli vaikeuksia tulla toimeen maanmiehensä Fredrik Paciuksen kanssa.

Lähteet

Luokka:Suomalaiset sotilaskapellimestarit
Luokka:Saksalaiset muusikot
Luokka:Sovittajat
Luokka:Suomensaksalaiset henkilöt
Luokka:Vuonna 1819 syntyneet
Luokka:Vuonna 1874 kuolleet